21/05/2021 | Administración LocalMunicipal
Narón
Intervención
Edicto aprobación definitiva da modificación da Ordenanza fiscal nº 10

Ao abeiro do disposto no artigo 17.4 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro da modificación da ordenanza fiscal nº 10 reguladora da taxa por recollida de refugallos sólidos urbanos, aprobada polo Concello- Pleno do Concello de Narón provisionalmente en data 25/03/2021. Contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. Modificacións da ordenanza fiscal nº 4 reguladora do imposto sobre vehículos de tracción mecánica, introducindo as modificacións nos artigos que de seguido se expoñen coa súa redacción definitiva: 1. A cota tributaria consistirá nunha cantidade fixa, por unidade de local, que se determinará en función da natureza e destino dos inmobles.2. Para tal efecto, aplicarase a seguinte tarifa: Nos establecementos hoteleros aboarase, ademais da tarifa que lles corresponda, a cantidade de 2,92 ou 4,38 euros por habitación e mes ou 35,12 ou 52,50 euros por habitación e ano segundo o número de estrelas. Cando no mesmo establecemento coexistan varias actividades, aplicarase exclusivamente a taxa de maior importe. No apartado D) POLIGONOS INDUSTRIAIS E SOLO URBANO INDUSTRIAL, incluiranse todas as empresas a excepción de: talleres, supermercados, centros de comercio mixto, grandes almacéns, hipermercados, economatos e cooperativas de consumo e instalacións deportivas privadas; aos cales lles corresponderá as tarifas do apartado C). A tarifa E) será de aplicación cando a xestión dos residuos se realice na súa totalidade a través do Concello de Narón, no caso contrario aplicarase a do punto D. e) En tanto persistan ás restricccións á actividade económica derivada de situacións de emerxencia ou alerta sanitaria por mor da pandemia do virus COVI-19 adoptadas polas autoridades sanitarias competentes (nacionais ou autonómicas), e que supoñan o cese da actividade económica, procederá a aplicación da tarifa contida no artigo 5.2 A) b) “Locais ou establecementos sen actividade” no caso de que se produza dito cese forzoso da actividade económica nos locais e/ou establecementos afectos. Será necesario que o dito peche obrigado se realice por un periodo mínimo de 25 días naturais dentro de cada trimestre. Tomarase en conta, para a aplicación da dita tarifa, o número total de días nos que se teña producido o cese da actividade polo peche decretado pola autoridade competente, sumando todos os días do peche dentro de cada trimestre natural. A aplicación da devandita tarifa realizarase a instancia do interesado, previa resolución da Alcaldía, ou órgano compentente, na que se regularán os aspectos formais e se determinará o periodo de solicitude. Comprobado o cumprimento dos requisitos, recoñecerase ou denegarase ao interesado a aplicación da devandita tarifa, facéndose efectivo o dereito á mesma e, polo tanto, aplicándose no recibo individual do padrón fiscal do seguinte periodo impositivo, de ser posible, ou nos sucesivos. Esta disposición entrará en vigor o 1 de xaneiro de 2021 e permanecerá en vigor en tanto persista a situación de alerta sanitaria derivada da pandemia do COVID-19. Cando, por cumprirse as circunstancias previstas no número 3. bis da disposición adicional vixésimo primeira da Lei 11/2013, do 26 de decembro, de orzamentos xerais da Comunidade Autónoma de Galicia para o ano 2014, a persoa titular da Consellaría competente en materia de residuos estableza unha bonificación na contía do canon unitario de tratamento por tonelada de residuos domésticos, e o Concello de Narón decida acollerse á dita medida, o importe equivalente ao da dita bonificación minorarase, de xeito proporcional, da cota tributaria que corresponda a cada un dos obrigados ao pago da taxa no exercicio da súa aplicación. A redución terá efectos de 1 de xaneiro, facéndose efectivo o dereito á mesma e, polo tanto, practicándose sobre os recibos individuais do padrón, de ser posible, no terceiro trimestre ou no último do exercizo, de non terse aplicado no anterior. O cadro de tarifas e reducións para o exercicio 2021 será o que se inclúe como anexo I. A presente ordenanza fiscal entrará en vigor o día da súa publicación no Boletín Oficial da Provincia coa excepción das modificacións do artigo 5.2 A b) e disposición transitoria que entrarán en vigor con efectos do 01 de xaneiro do 2021 permanecendo en vigor ata a súa modificación ou derrogación expresa. Narón, 18 de maio de 2021 A alcaldesa- presidenta Marián Ferreiro Díaz